Az én osztálytermem

Az én osztálytermem a Kanizsai Dorottya Általános Iskolában helyezkedik el, a 2. emelet 35. terme. Ez a terem a mostani hetedikeseké volt, de átadták nekünk, és ők átmentek a kémia terembe. Egy fából és üvegből készült ajtónk van.

A terem szép, világos. Hat három személyes pad van benne, hozzájuk székek, velük szemben a tanári asztal. Mögötte egy interaktív tábla található, ami sokszor nem működik. Attól balra van egy hagyományos tábla, és jobbra a sarokban egy számítógépasztal számítógéppel és hangszórokkal. A bejárat mellett van még egy alacsony polcos szekrény, arra szoktuk tenni a szalvétát és a papírzsebkendőt.

Az ablakok előtt függönyök lógnak, az üvegen most karácsonyi üvegmatricák vannak, amiket mi csináltunk. Van egy filcből kivágott karácsonyfa a falon, egy karácsonyfa a tanári asztalon, egy pedig hátul azon a szekrényen, amire a szünetben mindig fel szoktunk ülni. Ezek a fák természetesen kisebbek.

A teremben én a hátsó sorban ülök, közvetlenül az ablak mellett. A termet a mi munkáink díszítik. A termünk barátságos, világos, örülök, hogy ez a mi tantermünk.